Cultura, Joventut i Mercats i Comerç presenten la programació de Nadal 2015
16 de desembre 2015

![Imagen 1](/media/i2qn5kye/67_nadal-2015-1cuerpo.jpg)![Imagen 2](/media/wdnppyvk/67_nadal-2015-2-cuerpo.jpg)

L'Ajuntament de Sagunt prepara una programació especial per al període nadalenc, amb moltes activitats dirigides especialment als més xicotets. Música infantil, cinema, titelles i màgia conformen el programa que es compon de 12 espectacles, 6 dels quals son gratuïts, i que es desenvoluparà del 19 de desembre fins al 5 de gener, finalitzant amb les cavalcades dels Reis Mags al Port de Sagunt i Sagunt. En aquesta programació especial es troben implicats els departaments de Cultura, Joventut i Mercats i Comerç.

Entre la programació trobem el ja tradicional “Festival de Titelles”, que celebra enguany la seua edició número 23. Es compon d'un total de 6 obres repartides entre el 28 de desembre i el 4 de gener entre els dos nuclis urbans. D'aquest festival destaquen dues representacions: l'obra _Pinocchio_, que ha aconseguit el Premi de Teatre Infantil FETEN 2015 de Gijón, es representarà el 3 de gener a les 18 h. en la Casa Municipal de Cultura del Port de Sagunt (c /Progrés, núm.9); i l'obra _Filomena i la rondalla del Camp de Morvedre_, de la companyia de teatre local “Camí de Nora”,  el 4 de gener a les 18 h. en la Casa Municipal de Cultura del Port de Sagunt. Per a cadascuna de les 6 actuacions del festival, l'entrada és de 3 euros per als xiquets i 6 euros per als adults.

  
També es projectaran diverses pel·lícules i curts infantils. En el Centre Cultural Mario Monreal (c/ Roma, núm.9) els xiquets i xiquetes del municipi podran gaudir del curtmetratge _La cançó del Mar,_ el 26 de desembre a les 17 h., i del llargmetratge _Minúsculs, la vall dels formigues perdudes,_ el 27 de desembre a les 17 h. Les pel·lícules del Casal Jove (c/ Vent de Marinada) del Port de Sagunt, seran el curtmetratge _El dia més curt_ el 21 de desembre a les 17 h. i la pel·lícula _Los Minions,_ el 28 de desembre a les 17 h. L'entrada a totes les projeccions és gratuïta.

  
L'actuació musical per a xiquets del programa ve a càrrec de “Marcel el Marcià” i tindrà lloc el 19 de desembre, a les 18 h, en el Casal Jove del Port de Sagunt. D'altra banda, hi haurà un espectacle de màgia anomenat _Il·lusionisme en família_ i serà el 3 de gener a les 12 h. en el Centre Cultural Mario Monreal de Sagunt. L'entrada a tots dos espectacles és gratuïta.  
  
Durant aquest període, la ciutadania podrà gaudir de dos mercats nadalencs als dos nuclis urbans. A Sagunt, el mercat s'instal·larà a la plaça Cronista Chabret del 23 al 27 de desembre d’11 a 14 h i de 17 a 21 h. Al Port de Sagunt estarà en la Albereda del Consell) del 2 al 6 de gener d’11 a 14 h i de 17 a 21 h.

  
Les activitats nadalenques arribaran a la seua fi amb l'arribada dels Reis Mags al port marítim el 5 de gener a les 10:30 h i les cavalcades a les 17 h en Port de Sagunt i a les 19 h a Sagunt.

*   [](http://www.facebook.com/sharer.php?u=https://aytosagunto.es/va/actualitat/cultura-joventut-i-mercats-i-comerc-presenten-la-programacio-de-nadal-2015/ "Facebook")
*   [](http://twitter.com/share?url=https://aytosagunto.es/va/actualitat/cultura-joventut-i-mercats-i-comerc-presenten-la-programacio-de-nadal-2015/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cultura-joventut-i-mercats-i-comerc-presenten-la-programacio-de-nadal-2015/ "Linked In")
*   [](mailto:?body=https://aytosagunto.es/va/actualitat/cultura-joventut-i-mercats-i-comerc-presenten-la-programacio-de-nadal-2015/)